  Удмуртиысь тӧролэн но кивалтэтлэн пресс-службазы Анжелика Тихонова корреспондент Ижкарын филармонилэн юртаз «Педагог года Удмуртии – 2022» элькун вожвылъяськонлы йылпумъянъёс лэсьтӥзы но вормисьлэсь нимзэ шараязы. Со сярысь элькун тӧролэн но кивалтэтлэн пресс-службазы ивортӥз.  2022-тӥ ар понна Удмуртиын арлэн дышетӥсез Ижкарысь промышленно-экономической колледжысь педагог Мария Набатчикова луиз. Со ик «Мастер года» номинациын вормиз. Нылмурт студентъёсты электроснабженилы но электромонтажлы дышетэ, WordSkills движение пыриське, «Навыки Мудрых 50+» элькун чемпионатын валтӥсь эксперт, «Электромонтаж» ӧнеръя элькун чемпионатъёсын эксперт луэ. Озьы ик ужрадын эшшо 10 номинациосын вормем дышетӥсьёсты но визьнодасьёсты пусйизы: – «Учитель будущего» – Кузебай Герд нимо йӧскалык гимназиысь историяя дышетӥсь Артём Малинин; – «Педагогический дебют» – Воткаысь 1 номеро школаысь покчи классъёсты дышетӥсь Дарья Хлебникова; – «Воспитатель» – Глазкарысь 56 номеро нылпи садысь крезьгуръя дышетӥсь Елена Сабрекова; – «Лидер в образовании» – Вотка ёросысь Гавриловка гуртысь нылпи садэн кивалтӥсь Ирина Лопатина; – «Вожатый (педагог-организатор)» – Ижкарысь 78 номеро школаысь дышетӥсь-организатор Николай Старков; – «Классный руководитель» – Ижкарысь «Школа-30» лицейысь историяя но обществознаниея дышетӥсь Анастасия Волкова; – «Педагог дополнительного образования» – Ижкарысь Нылпиослы ватсаса тодон-валан сётонъя элькун центрысь ватсаса тодон-валан сётонъя педагог Савелий Кузнецов; – «Педагог-психолог, социальный педагог» – Якшур-Бӧдья школа-интернатысь Гузалия Нурисламова; – «Педагог специального образования» – Ижкарысь 81 номеро школаысь логопед Ольга Лукьянова нырысетӥ; – «Наставник» – Ижкарысь 56 номеро гимназиысь историяя дышетӥсь Марина Орлова. Тодэ вайытом, туэ элькун вожвылъяськон 17-тӥзэ ортчиз. Отчы 294 куриськонъёс вуизы. Кыкетӥ люкетаз пӧлысьтызы 57-ез потӥзы. Нош соос пӧлысь 11-ез гинэ финалэ сюризы. Тегъёс: Дышетон дышетӥсьёс Дышетонлэнарез Удмуртия Ижкар  